2025eko Espainiako Itzuliko 11. etapa

2025eko Espainiako Vueltako 11. etapa, urte hartako irailaren 3an egin zuten Bilbo inguruko zirkuitu batean, 157,4 km izan zituelarik. Edizio honetan Euskal Herritik pasa zen bigarren etapa izan zen,  aurrekoak Nafarroa Garaia zeharkatu baitzuen.

Palestinaren aldeko aldarriak zirela medio, bertan behera utzi zuten etaparen sailkapena.

 Etaparen emaitza 
Zazpi mendateko ibilbide gorabeheratsuan lehiatu ziren txirrindulariak, eta hainbat gidoi aldaketa izan da Bilbotik abiatu direnetik. Lehenik, hiru ziklista nabarmendu ziren San Pelaio igaro ostean: Mads Pedersen (Lidl), Orluis Aular eta Marc Soler (UAE). Kate motzean lotu zituen Visma taldeak; izan ere, ez zitzaien komeni Solerrek alde handia lortzerik, Almeidaren taldekidea izanik.

Morgan bakarrik abiatu da Soler, baina tropelak Gangurenera iritsi aurretik harrapatu zuen Marc Soler, 60 kilometro geratzen zirela. Birritan igo behar zuten Ganguren, eta, zain egon gabe, lehen igoeran eraso egin zuen Mikel Landak (Soudal). Tontorretik igarota Santiago Buitrago (Bahrain) batu zitzaion, baina arabarrak amore eman zuen Bilboko tarteko helmugatik igaro ondoren, bizkarreko minez. Giroan ornoetako haustura izan zuen, eta ordurako ez zen guztiz osatu. Buitragoren abentura, berriz, Gangureneko bigarren igoeran amaitu zen, Almeida oldartzearekin batera.

Piken, berriz, Pidcockek leherrarazi egin zuen onenen multzoa. 8,4 kilometrora oldartu da aurrenekoz, eta metro batzuk atera zizkion Vingegaardi. Irudi bera izan zen ingelesak bigarren saiakera egin duenean. Liderrak atzera begiratu zuen, eta behin igoera igarota itzali zuen sua.

 Etena eta garailerik ez 

Txirrindulariak azken txanpan sartuak ziren, eta erabaki drastikoa hartu zuten Vueltako antolatzaileek: Bilboko Kale Nagusian Palestinaren alde eta Israel taldearen kontra egiteko bildu den jendetza ikusita, eta etaparen amaieran ziklisten segurtasuna kolokan egon zitekeen beldurrez, helmuga hiru kilometro aurreratu eta sailkapen nagusiko denborak puntu horretan hartzea erabaki dute. Hori jakinik iritsi dira txirrindulariak Pikeko igoera pikora, eta, hala ere, jokoan garaipena balego bezala aritu da Tom Pidcock (Q36.5). Bizi abiatu da; hainbeste, ezen gurpiletik atera baitu Jonas Vingegaard (Visma), lasterketako liderra.

 Beste sailkapenak 
 Sailkapen nagusia 

 Puntukako sailkapena 

 Mendiko sailkapena 

 Konbinatuaren sailkapena 

 Taldekako sailkapena 

 Erreferentziak 

 Kanpo estekak 

11
Kategoria:Bilboko kirola
Kategoria:2025 Euskal Herrian